Наполеон ғәскәрҙәренең һөжүм итеүе тураһында хәбәр алғас та, был мәғлүмәт ябай халыҡ араһында бер төрлө генә ҡабул ителмәй. Шул иҫәптән, күпселек крепостной крәҫтиәндәр һәм йорт хеҙмәтселәре араһында, етди коллаборационист кәйефтәр барлыҡҡа килгән. Наполеондың крәҫтиәндәрҙе азат итергә, уларға ирек һәм ер бирергә теләүе тураһында төрлө имеш-мимеш хәбәрҙәр таралған. Хәрби кампания ваҡытында инде крәҫтиән отрядтарының Рәсәй хөкүмәте ғәскәрҙәренә һөжүме йыш осрай; күп райондарҙа крепостнойҙар урманда йәшеренгән алпауыттарҙы үҙҙәре тотҡан һәм уларҙы француз лагерына алып барған.